CELEX: 32022D0289
Language: hu
Date: 2022-02-22 00:00:00
Title: A Bizottság (EU) 2022/289 végrehajtási határozata (2022. február 22.) az „Elemzések és Kísérletek Ökológiai Rendszereken” európai kutatási infrastruktúráért felelős konzorcium (AnaEE-ERIC) létrehozásáról (az értesítés a C(2022) 933. számú dokumentummal történt) (EGT-vonatkozású szöveg) (Csak a bolgár, a cseh, a dán, a finn, a francia, a holland, az olasz és a svéd nyelvű szöveg hiteles)

2022.2.24.   
               
               
                  HU
               
               
                  Az Európai Unió Hivatalos Lapja
               
               
                  L 43/73
               
            
         A BIZOTTSÁG (EU) 2022/289 VÉGREHAJTÁSI HATÁROZATA
         (2022. február 22.)
         az „Elemzések és Kísérletek Ökológiai Rendszereken” európai kutatási infrastruktúráért felelős konzorcium (AnaEE-ERIC) létrehozásáról
         
            
               (az értesítés a C(2022) 933. számú dokumentummal történt)
            
         
         (EGT-vonatkozású szöveg)
         (Csak a bolgár, a cseh, a dán, a finn, a francia, a holland, az olasz és a svéd nyelvű szöveg hiteles)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az európai kutatási infrastruktúráért felelős konzorcium (ERIC) közösségi jogi keretéről szóló, 2009. június 25-i 723/2009/EK tanácsi rendeletre (1) és különösen annak 6. cikke (1) bekezdésének a) pontjára,
         mivel:
         
                     (1)
                  
                  
                     Bulgária, Csehország, Dánia, Franciaország, Olaszország, Finnország és az International Center for Advanced Mediterranean Agronomic Studies (Földközi-tengeri Térségi Nemzetközi Felsőfokú Agrártudományi Központ) kérelmet nyújtott be a Bizottsághoz az „Elemzések és Kísérletek Ökológiai Rendszereken” európai kutatási infrastruktúráért felelős konzorcium (AnaEE-ERIC) létrehozására (a továbbiakban: kérelem). Belgium úgy nyilatkozott, hogy kezdetben csak megfigyelőként vesz részt az AnaEE-ERIC munkájában.
                  
               
                     (2)
                  
                  
                     A kérelmezők megállapodtak abban, hogy az AnaEE-ERIC fogadó tagállama Franciaország lesz.
                  
               
                     (3)
                  
                  
                     A 72/2015 EGT vegyesbizottsági határozat (2) belefoglalta az Európai Gazdasági Térségről szóló megállapodásba a 723/2009/EK rendeletet.
                  
               
                     (4)
                  
                  
                     A Bizottság a 723/2009/EK rendelet 5. cikkének (2) bekezdése értelmében elbírálta a kérelmet, és megállapította, hogy az megfelel a rendelet követelményeinek. Az elbírálás során a Bizottság kikérte az ökoszisztémák elemzése és az ökoszisztémákkal kapcsolatos kísérletek területén jártas független szakértők véleményét.
                  
               
                     (5)
                  
                  
                     Az e határozatban előírt intézkedések összhangban vannak a 723/2009/EK rendelet 20. cikke szerint létrehozott bizottság véleményével,
                  
               ELFOGADTA EZT A HATÁROZATOT:
         
            1. cikk
            
               (1)   Létrejön az „Elemzések és Kísérletek Ökológiai Rendszereken” európai kutatási infrastruktúráért felelős konzorcium (AnaEE-ERIC).
            
            
               (2)   Az AnaEE-ERIC alapszabályának fő elemeit e végrehajtási határozat melléklete tartalmazza.
            
         
         
            2. cikk
            Ennek a határozatnak a Belga Királyság, a Bolgár Köztársaság, a Cseh Köztársaság, a Dán Királyság, a Francia Köztársaság, az Olasz Köztársaság és a Finn Köztársaság a címzettje.
         
         
            Kelt Brüsszelben, 2022. február 22-én.
            
               
                  a Bizottság részéről
               
               Mariya GABRIEL
               
                  a Bizottság tagja
               
            
         
         
            (1)  HL L 206., 2009.8.8., 1. o.
         
         
            (2)  Az EGT Vegyes Bizottság 72/2015 határozata (2015. március 20.) az EGT-megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosításáról (HL L 129., 2016.5.19., 85. o.).
      
      
         
            MELLÉKLET
            Az AnaEE-ERIC ALAPSZABÁLYÁNAK FŐ ELEMEI
            
               1. cikk
               Elnevezés
               Létrejön az „Analysis and Experimentation on Ecosystems ERIC” („Elemzések és Kísérletek Ökológiai Rendszereken” európai kutatási infrastruktúráért felelős konzorcium, AnaEE-ERIC) elnevezésű, szétszórtan elhelyezkedő európai kutatási infrastruktúra-konzorcium (ERIC). Ez a konzorcium a 723/2009/EK rendelet rendelkezései alapján létrehozott európai kutatási infrastruktúráért felelős konzorciumnak (ERIC) minősül.
            
            
               2. cikk
               A létesítő okirat szerinti székhely
               Az AnaEE-ERIC létesítő okirat szerinti székhelye a franciaországi Gif-sur-Yvette.
            
            
               3. cikk
               Feladat és tevékenységek
               
                  (1)   Az AnaEE-ERIC fő feladata egy olyan decentralizált kutatási infrastruktúra létrehozása és működtetése, amely az ökoszisztémák elemzésével és az ökoszisztémákkal kapcsolatos kísérletekkel foglalkozik. Célja biztosítani azokat az eszközöket, szolgáltatásokat és ismereteket, amelyek nélkül az emberi társadalmak előtt álló bonyolult globális környezetvédelmi és éghajlatpolitikai kihívások nem kezelhetők.
               
               
                  (2)   Az AnaEE-ERIC részei a központi szerv (CH), az interfész- és szintézisközpont (ISC), a technológiai központ (TC) és az adatmodellező központ (DMC).
               
               
                  (3)   Az (1) bekezdés alkalmazásában az AnaEE-ERIC feladatai a következők:
                  
                              a)
                           
                           
                              a nemzeti kísérleti, elemzési és modellezési platformokhoz való hozzáférés koordinálása és az európai létesítményekkel való együttműködés megszervezése;
                           
                        
                              b)
                           
                           
                              európai kutatási programok és projektek megvalósulásának előmozdítása;
                           
                        
                              c)
                           
                           
                              technológiafejlesztés, módszerharmonizálás, ipari partnerségek kiépítése és a tudásátadás megkönnyítése;
                           
                        
                              d)
                           
                           
                              az ismeretek és/vagy kompetenciák Európai Kutatási Térségen (ERA) belüli cseréjéhez való hozzájárulás, valamint a szellemi potenciál kihasználásának fokozása Európa-szerte;
                           
                        
                              e)
                           
                           
                              az adatokhoz való hozzáférés, az adatmegosztás és -modellezés fejlesztése;
                           
                        
                              f)
                           
                           
                              képzések szervezése;
                           
                        
                              g)
                           
                           
                              kommunikációs stratégia végrehajtása;
                           
                        
                              h)
                           
                           
                              minden egyéb olyan kapcsolódó tevékenység, amely szükséges céljainak eléréséhez.
                           
                        
               
                  (4)   Az AnaEE-ERIC profitszerzési cél nélkül látja el fő feladatát. Az AnaEE-ERIC korlátozott mértékben folytathat gazdasági tevékenységeket, amennyiben azok szorosan kapcsolódnak a fenti 3. cikk (3) bekezdésében meghatározott fő feladatokhoz, és nem veszélyeztetik azok ellátását.
               
            
            
               4. cikk
               A fennállás időtartama és a felszámolási eljárás
               
                  (1)   Az AnaEE-ERIC kezdetben tíz éves időtartamra jön létre. A tagok közgyűlése dönthet úgy, hogy ezt az időtartamot további 10 éves időszakokkal meghosszabbítja.
               
               
                  (2)   Az AnaEE-ERIC felszámolásáról a közgyűlés határoz az alapszabály 18. cikkének (10) bekezdésével összhangban.
               
               
                  (3)   Az AnaEE-ERIC indokolatlan késedelem nélkül, de legkésőbb a felszámolásáról szóló határozat elfogadását követő tíz napon belül értesíti az Európai Bizottságot e határozatról.
               
               
                  (4)   Az AnaEE-ERIC tartozásainak kiegyenlítése után fennmaradó eszközökön a tagok az alapszabály 17. cikke alapján nyújtott éves hozzájárulásaik halmozott összegével arányosan osztoznak.
               
               
                  (5)   Az AnaEE-ERIC a felszámolási eljárás lezárását követően indokolatlan késedelem nélkül, de legkésőbb tíz napon belül értesíti a Bizottságot arról.
               
               
                  (6)   Az AnaEE-ERIC azon a napon szűnik meg, amikor az Európai Bizottság közzéteszi az erről szóló értesítést az Európai Unió Hivatalos Lapjában.
               
            
            
               5. cikk
               Felelősségi rendszer
               
                  (1)   Az AnaEE-ERIC felelős a tartozásaiért.
               
               
                  (2)   A tagoknak az AnaEE-ERIC tartozásaiért viselt mindenféle pénzügyi felelőssége az AnaEE-ERIC-hez a működésének utolsó teljes évében nyújtott hozzájárulásukra korlátozódik.
               
               
                  (3)   Az AnaEE-ERIC a tevékenységeivel összefüggő kockázatokra megfelelő biztosítást köt.
               
            
            
               6. cikk
               Felhasználói hozzáférési politika
               
                  (1)   Az AnaEE-ERIC létesítményeihez és a központi szerv illetve az AnaEE-ERIC szolgáltató központjai által nyújtott szolgáltatásokhoz való hozzáférést a nyílt hozzáférés elve alapján kell biztosítani. Az AnaEE-ERIC infrastruktúra-hozzáférési szabályokat alkalmaz a tagjai számára ösztönzőket biztosító díjpolitika mellett.
               
               
                  (2)   Az AnaEE-ERIC az internetes portálján tájékoztatást nyújt az éghajlati és a biogeográfiai gradiensekről, valamint platformjai kiegészítő ismereteiről és technikáiról annak érdekében, hogy segítse a tudományos projektek megvalósítását és megkönnyítse azok inkubációját tagjainak minél több platformján.
               
               
                  (3)   Az AnaEE-ERIC központi szerve az AnaEE-ERIC létesítményeihez, valamint a szolgáltató központok vagy a nemzeti platformok által nyújtott szolgáltatásokhoz a szándékolt felhasználás tudományos minőségének értékelése, a tagok közgyűlése által kijelölt szakértői bizottság független tudományos értékelése és az AnaEE-ERIC által értékelt műszaki megvalósíthatóság alapján biztosít hozzáférést. A szándékolt felhasználásokkal kapcsolatban esetleg felmerülő etikai kérdésekkel a független etikai tanácsadó bizottság foglalkozik (lásd az alapszabály 25. cikkét).
               
               
                  (4)   Amennyiben az AnaEE-ERIC létesítményeihez és szolgáltatásaihoz való kutatási hozzáférést kapacitási okokból korlátozni kell, az alapszabályhoz csatolt működési szabályzatban meghatározott eljárásnak megfelelően kell kiválasztani a kedvezményezetteket, figyelembe véve a tudományos kiválóságon, valamint a pályázatok műszaki és pénzügyi megvalósíthatóságán alapuló kiválasztási kritériumokat.
               
               
                  (5)   Az AnaEE-ERIC a kezdetektől elérhetővé teszi minden egyes projekt metaadatait mind a nemzeti platformok kísérleti beállításai, mind a szolgáltató központok által előállított adatok tekintetében.
               
               
                  (6)   Az adatokat az AnaEE-ERIC nyílt hozzáférési politikájának megfelelően kell elérhetővé tenni. A hozzáférést az alapszabályhoz csatolt működési szabályzattal összhangban kell szabályozni, általában egységes türelmi idő alkalmazásával, amelyet követően az adatok hozzáférhetővé válnak a nyilvánosság számára. Az említett hozzáférési politika a felhasználók személyes adatainak a tagok közötti megosztása tekintetében megfelel az európai adatvédelmi jogi keretnek (1).
               
            
            
               7. cikk
               Tudományos értékelési politika
               Egy ad hoc független tudományos bizottság ötévente értékeli az AnaEE-ERIC tevékenységeit. Ezt az értékelést a tagok közgyűlése kezdeményezi, és konkrét utasításokat is adhat hozzá. Az értékelés elveit és folyamatát az alapszabályhoz csatolt működési szabályzat határozza meg.
            
            
               8. cikk
               Terjesztési politika
               
                  (1)   Az AnaEE-ERIC előmozdítja a kutatást, és főszabályként ösztönzi a kutatási adatokhoz való lehető legszabadabb hozzáférést.
               
               
                  (2)   Az AnaEE-ERIC felkéri a felhasználókat, hogy kutatási eredményeiket tegyék nyilvánosan hozzáférhetővé, és eredményeiket lekérhetővé az AnaEE-ERIC-en keresztül.
               
               
                  (3)   Az AnaEE-ERIC számos különböző csatornát használ a célközönsége elérésére, például internetes portált tart fenn, hírlevelet ad ki, műhelytalálkozókat szervez, megjelenik konferenciákon, továbbá publikál folyóiratokban és napilapokban, közösségi hálózatokon stb.
               
            
            
               9. cikk
               A szellemi tulajdonhoz fűződő jogokra vonatkozó politika
               
                  (1)   Az AnaEE-ERIC által a tevékenysége során létrehozott, előidézett, beszerzett és kifejlesztett minden szellemi tulajdon az AnaEE-ERIC tulajdona.
               
               
                  (2)   Az AnaEE-ERIC és a tagok vagy megfigyelők közötti szerződések feltételeire figyelemmel minden olyan szellemitulajdon-jog, amelyet valamely tag vagy megfigyelő hozott létre, idézett elő, szerzett vagy fejlesztett ki, az adott tag vagy megfigyelő tulajdonát képezi.
               
            
            
               10. cikk
               Foglalkoztatáspolitika
               
                  (1)   Az AnaEE-ERIC keretében alkalmazott foglalkoztatási feltételekre irányadók annak az országnak a jogszabályai, ahol a személyzetet alkalmazzák, vagy ahol az AnaEE-ERIC tevékenysége zajlik.
               
               
                  (2)   Az AnaEE-ERIC személyzeti kiválasztási eljárásai megfelelnek az átláthatóság, a megkülönböztetésmentesség és az esélyegyenlőség elvének. A munkaerő-felvétel és a foglalkoztatás is megkülönböztetésmentes módon történik.
               
               
                  (3)   A munkaerő-felvételre nemzetközi pályázati felhívás közzétételével kerül sor.
               
            
            
               11. cikk
               Beszerzési politika
               
                  (1)   Az AnaEE-ERIC a beszerzési pályázatokra jelentkezőket és az ajánlattevőket egyenlő és megkülönböztetésmentes bánásmódban részesíti függetlenül attól, hogy székhelyük az Európai Unióban található-e vagy sem. Az AnaEE-ERIC beszerzési politikája megfelel az átláthatóság, a versenyalapúság és a megkülönböztetésmentesség elvének. A beszerzések keretében alkalmazandó részletes szabályokat és kritériumokat az alapszabályhoz csatolt működési szabályzat határozza meg.
               
               
                  (2)   Az AnaEE-ERIC tevékenységeivel kapcsolatos beszerzések során a tagok és a megfigyelők kellő figyelmet fordítanak az AnaEE-ERIC szükségleteire, a technikai követelményekre és a megfelelő szervek által kiadott specifikációkra.
               
            
            
               (1)  Az Európai Parlament és a Tanács (EU) 2016/679 rendelete (2016. április 27.) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről (általános adatvédelmi rendelet) (HL L 119., 2016.5.4., 1. o.).